text: Ballet på Fredericias volde 
  15 august 2011 kl. 13.22
  Den kongelige ballet er på jagt efter nye talenter, og i dag er den på udkig i Fredericia i forbindelse med et arrangement for børn.
  Balletten er på sommer-turne, og i programmet indgår en optræden på Kastellet i Fredericia. Men allerede i eftermiddag skulle balletten i gang med et arrangement for børn.  
   I små grupper skulle børnene arbejde med elever fra ballet-skolen på Det Kongelige, hvorefter de skulle se et uddrag af de forestillinger, ballet-skolen arbejder med.
   
  Den Kgl Ballet er på turne for at vise uddrag af den kommende sæsons repertoire. I går var den i Sønderborg.
  